**Kauno E 110 kV skirstyklos rekonstravimo**

**PROJEKTAVIMO IR STATYBOS DARBŲ PIRKIMO SUTARTIS**

[Publish Date], Vilnius, Nr.

**LITGRID AB** (toliau – **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama

, iš vienos pusės, ir

**Tiekėjų grupė, susidedanti iš UAB „Connecto Lietuva“** (pagal Lietuvos Respublikos įstatymus įsteigta ir veikianti įmonė, juridinio asmens kodas 304915315, kurios registruota buveinė yra Mokslininkų g. 39-2, LT-12187, Vilnius, Lietuva, duomenys apie bendrovę kaupiami ir saugomi Lietuvos Respublikos juridinių asmenų registre) **ir AS Connecto Eesti** (pagal Estijos Respublikos įstatymus įsteigta ir veikianti įmonė, juridinio asmens kodas 10722319, kurios registruota buveinė yra Tuisu g.19, Talinas, Estija, duomenys apie bendrovę kaupiami ir saugomi Estijos Respublikos juridinių asmenų registre), (toliau – **„Rangovas“**), atstovaujama

,

Toliau abi kartu vadinamos „**Šalimis“**, o kiekviena atskirai „**Šalimi“**, atsižvelgdamos į tai, kad Rangovas laimėjo pirkėjo skelbtą [skelbiamų derybų būdu, paskelbimo data 2021-04-16 ir Nr. 542218] pirkimą, sudarė šią projektavimo ir statybos darbų pirkimo sutartį (toliau – **„Sutartis“**) ir susitarė, kad Rangovas atliks **Kauno E 110 kV skirstyklos** projektavimo ir rekonstravimo ir kitus Sutartyje nurodytus darbus, o Užsakovas už atliktus darbus sumokės Sutartyje nurodytą kainą.

Vykdydamos Sutartį, Šalys vadovausis žemiau nurodytomis Sutarties specialiosiomis sąlygomis ir LITGRID AB generalinio direktoriaus įsakymu patvirtintomis LITGRID AB projektavimo ir statybos darbų pirkimo sutarties bendrosiomis sąlygomis PSDPS:2020 (toliau – Bendrosios sąlygos).

**SUTARTIES SPECIALIOSIOS SĄLYGOS**

Šiose Sutarties specialiosiose sąlygose didžiąja raide rašomos sąvokos atitinka Bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip. Laužtiniuose skliaustuose nurodyti punktai ir skyriai reiškia nuorodą į Bendrųjų sąlygų punktus ir skyrius, su kuriais atitinkama sąlyga yra susijusi.

|  |  |
| --- | --- |
| **Pagrindinės sąlygos** | 1. **Objektas** *[Sąvoka k]***:**   Kauno E 110 kV skirstykla, adresu Taikos 147, Kaunas.   1. **Techninė užduotis** *[Sąvoka u]***:**   Projektavimo užduotis pateikta Sutarties priede Nr. 1   1. **Darbų atlikimo terminas** *[Sąvoka e]*:   Darbai turi būti atlikti iki 2023 m. rugpjūčio 31 d.   1. **Darbų etapai** *[1.2.3 punktas]:*   Darbus Rangovas turi atlikti 2 priede nurodytais Darbų etapais ir terminais. |
| **Darbai** | 1. **Pagrindiniai įrenginiai** *[Sąvoka l]:* 2. Projektavimo užduoties (Sutarties 1 priedas) 1 priedas; 3. Sutarties 5 priedas; 4. Pagrindinių įrenginių, atitinkančių LITGRID AB standartinius techninius reikalavimus, sąrašas <https://www.litgrid.eu/index.php/tinklo-pletra/standartiniai-techniniai-reikalavimai/irangos-atitinkancios-litgrid-ab-reikalavimus-sarasas/3881> 5. **Užsakovo įrenginiai** *[3.9.8 punktas]:*   Darbų atlikimui Užsakovas pateikia šiuos Įrenginius ir Medžiagas:  El. skaitikliai (100 V) – 13 vnt.  El. skaitikliai (230/400 V) – 1 vnt.  Bandymo gnybtynai – 14 vnt.  Komercinių duomenų valdiklis – 2 kompl.  Momentinių duomenų valdiklis – 2 kompl.  Nurodytus Įrenginius ir Medžiagas Užsakovas Rangovui perduos  LITGRID AB, Biruliškių k., Pastotės g., 9, Kaunas.  Kontaktinis asmuo – .   1. **Fizinė sauga** *[3.3.5 punktas]:*   Papildomi fizinės saugos reikalavimai darbams netaikomi.   1. **Demontuojami įrenginiai, konstrukcijos ir medžiagos** *[3.6.2 punktas]:*   Demontuojamų įrenginių sąrašas pateiktas Projektavimo užduoties (1 priedas) 22 priede. Rangovas demontuotus tolimesniam naudojimui tinkamus įrenginius, konstrukcijas ir medžiagas turi pristatyti Biruliškių k., Pastotės g., 9, Kaunas. pristatymo laiką iš anksto suderinęs su Užsakovo atstovu.  Demontuojamų įrenginių sąrašas tikslinamas techninio ir darbo projektų parengimo metu. |
| **Darbų organizavimas** | 1. **Šalių atstovai** [*4.1 skyrius*]   Užsakovo atstovas: Rangovo atstovas:  Užsakovo atstovas, atsakingas už  Sutarties ir jos pakeitimų paskelbimą: |
| **Kaina ir apmokėjimas** | 1. **Sutarties kaina** *[Sąvoka r]*:   Sutarties kaina be PVM (Darbų kaina): **3 280 140,00** (trys milijonai du šimtai aštuoniasdešimt tūkstančių vienas šimtas keturiasdešimt eurų, 00 centų);  Pridėtinės vertės mokestis (PVM): 688 829,40 (šeši šimtai aštuoniasdešimt aštuoni tūkstančiai aštuoni šimtai dvidešimt devyni eurai, 40 centų);  Sutarties kaina: **3 968 969,40** (trys milijonai devyni šimtai šešiasdešimt aštuoni tūkstančiai devyni šimtai šešiasdešimt devyni eurai, 40 centų).  Taikomas kainos apskaičiavimo būdas – fiksuota kaina su peržiūra. Kainos peržiūros tvarka nurodyta Bendrųjų sutarties sąlygų 7.3. punkte.   1. **Apmokėjimas** *[6.3.1 punktas]:*   Sutarties kaina bus mokama dalimis pagal Darbų žiniaraštį (už inžinerinių tyrinėjimų ir Techninio projekto parengimo Darbus — pagal Rangovo Pirkimo metu pateiktą pasiūlymą ir 23 priedo sąlygas), Rangovui pateikus, su Užsakovu suderinus ir abiem šalim pasirašius atliktų darbų aktą, pažymą apie atliktų darbų vertę (tipinė pažymos forma pridedama kaip 12 priedas) ir mėnesio ataskaitą (tipinė mėnesinės rangos darbų ataskaitos forma pridedama kaip 18 priedas).   1. **Sąskaita apmokėjimui:**   A.s.  Swedbank AB  Banko kodas 73000  PVM mokėtojo kodas LT100011875813.   1. **Europos Sąjungos fondų (programų) finansavimas** *[10.9.1 punktas]:*   Darbus ketinama finansuoti Europos Sąjungos fondų (programų) lėšomis, pagal 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.3.1-LVPA-V-103 priemonę „Elektros perdavimo sistemos modernizavimas ir plėtra“. |
| **Atsakomybė** | 1. **Netesybos:**   Netesybos už laiku neperduotus Darbus Rangovui numatytos 2 priede   1. **Užsakovui priimtini bankai ir draudimo bendrovės:**   Užsakovui priimtinų bankų ir draudimo bendrovių sąrašas nurodomas 6 priede. |
| **Baigiamos nuostatos** | 1. **Projektas** *[10.7.2 punktas]:*   Kauno E 110 kV skirstyklos rekonstravimas Nr. PPRK18057   1. **Šalių kontaktiniai duomenys** *[10.8.1 punktas]:*   Užsakovo: Rangovo:  Karlo Gustavo Emilio Manerheimo g. 8, Mokslininkų g. 39-2,  LT-05131 Vilnius; LT-12187 Vilnius;  Tel. +370 707 02171; Tel. +370 636 43664 ;  Faks. +370 5 272 3986; Faks. -;  E. paštas [info@litgrid.eu](mailto:info@litgrid.eu) E. paštas info.lietuva@connecto.ee  A. s. LT    banko kodas 21500  PVM mokėtojo kodas LT100005748413 |
| **Papildomos sąlygos** | 1. **Bendrųjų sąlygų 1.3.2. punkto q) papunktis papildomas taip:**   Rangovas, sudarydamas detalų projekto darbų-atjungimų grafiką, vadovaujasi naujai sumontuotų įrenginių įjungimo veiksmų sekos grafikais. Grafike turi būti nurodytos ir su Užsakovu suderintos Užsakovo atliekamų veiksmų/derinimų trukmės bei eiliškumas bei toliau nurodytų darbų vykdymas. Grafiko dalys yra pateikiamos Specialiųjų sutarties sąlygų 19 priede.   1. **Bendrųjų sąlygų 2.2.3. punktas pildomas taip:**   Inžineriniai geologiniai (geotechniniai) tyrimai atliekami ir įregistruojami vadovaujantis statybos techninio reglamento STR 1.04.02:2011 „Inžineriniai geologiniai ir geotechniniai tyrimai“ nustatyta tvarka ir reikalavimais. Prieš atlikdamas inžinerinius geologinius (geotechninius) tyrimus, Rangovas privalo raštu suderinti su Užsakovu inžinerinių geologinių (geotechninių) tyrimų programą, techninę užduotį ir planą su lauko darbų tyrimų vietomis.   1. **Bendrųjų sąlygų 2.2. skyrius papildomas 2.2.15 punktu, kuris išdėstomas taip:**   2.2.15. Tuo atveju, kai, vadovaujantis Sutarties bendrųjų sąlygų nuostatomis, Rangovas Užsakovui turi pateikti techninio projekto atspausdintus popierinius egzempliorius, šie egzemplioriai turi būti atspausdinami su kiekviename lape nurodyta Užsakovo suteikta suderinimo (suderinama iki Bendrosios ekspertizės atlikimo) ir patvirtinimo (patvirtinama, kai gaunamas Bendrosios ekspertizės aktas) elektronine žyma.   1. **Bendrųjų sąlygų 4.4.3. punktas išdėstomas taip:**   Susirinkimo protokolą surašo Rangovas (Šalių susitarimu protokolą gali surašyti ir kitas asmuo) bei per dvi darbo dienas protokolo projektą visiems susirinkimo dalyviams išsiunčia elektroniniu paštu pastaboms pateikti. Suderintą protokolo projektą pasirašo Užsakovo ir Rangovo atstovai, taip pat susirinkimo dalyviai, kurių atžvilgiu buvo priimti sprendimai. Pasirašytas susirinkimo protokolas elektroniniu paštu išsiunčiamas visiems susirinkimo dalyviams.   1. **Bendrųjų sąlygų 6.3. skyrius papildomas 6.3.5 punktu, kuris išdėstomas taip:**   6.3.5. PVM sąskaitos faktūros, kurių bendra suma viršija 100 tūkst. Eur su PVM, gavus Rangovo prašymą ir esant Užsakovo galimybei, gali būti apmokamos anksčiau termino, pritaikius Užsakovo nustatytą diskontą (nuolaidą). Diskonto (nuolaidos) dydį 12 mėn. laikotarpiui nustato Užsakovas remdamasis Lietuvos banko pateikiamais duomenimis (vidutine pastarųjų 12 mėnesių pinigų finansų įstaigų paskolų iki 1 mln. eurų euro zonos ne finansų bendrovėms, kurių pradinis palūkanų normos fiksavimo laikotarpis iki 1 metų palūkanų normų statistika), prie kurių pridedama 2 proc. punktų marža, skirta Užsakovo patiriamoms administravimo sąnaudoms padengti.   1. **Netaikomas Sutarties Bendrųjų sąlygų 8.4.1 punktas (jeigu delspinigiai skaičiuojami už darbų etapų vėlavimą).** 2. **Bendrųjų sąlygų 8.4.3. punktas papildomas e) ir f) papunkčiais:**   e) už kiekvieną neplaninį atjungimą (tokį atjungimą, kuris nebuvo numatytas suderintame ir pasirašytame darbų-atjungimų grafike) taikoma 500 Eur bauda;  f) jeigu Rangovas vėluoja per nustatytą terminą, nurodytą 2 priede, pateikti pasirašytą statybos užbaigimo aktą, jam taikoma 140,00 Eur bauda už kiekvieną pavėluotą dieną.   1. **Bendrųjų sąlygų 9.1.1 punktas papildomas taip:**   Iki Sutarties pasirašymo Rangovas Užsakovui pateikė:   * 1. Sutarties įvykdymo užtikrinimą – Banko garantiją, atitinkančią bendrųjų Sutarties sąlygų 8.7.1. ir 8.7.2. p. reikalavimus;   2. projektuotojo civilinės atsakomybės privalomojo draudimo, atitinkančio bendrųjų sąlygų 8.8.1. p. reikalavimus, liudijimo (poliso) patvirtintą kopiją;   3. Sutarties bendrųjų sąlygų 2.1.1 ir 3.2.1. punkte nurodytų vadovų sąrašą.  1. **Esminėmis Sutarties sąlygomis laikomos šios sąlygos:**   25.1. Užsakovas turi teisę vienašališkai, nesikreipdamas į teismą, nutraukti Sutartį, apie tai ne vėliau kaip prieš 30 kalendorines dienas pranešdamas Rangovui, jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.  25.2. Sutarties Sąlygų bendrųjų sąlygų 9.3.2 punkto c), e) ir h) papunkčiuose nurodytos Sutarties nutraukimo priežastys laikomos esminėmis Sutarties sąlygomis.   1. **Bendrųjų sąlygų 10.7.2 punktas išdėstomas taip:**   Visuose Atliktų darbų aktuose, pranešimuose, prašymuose, reikalavimuose, sąskaitose būtina įrašyti Sutarties numerį ir datą, investicinio projekto pavadinimą „Kauno E 110 kV skirstyklos rekonstravimas“ ir numerį PPRK18057.   1. **Bendrųjų sąlygų 10.7 skyrius papildomas 10.7.6 punktu, kuris išdėstomas taip:**   10.7.6. Rangovas turi tvarkyti Objekto vykdymo dokumentaciją naudojantis elektroniniu statybos darbų žurnalu (elektroniniu statybos žurnalu pasirūpins Užsakovas).   1. **Bendrųjų sąlygų 10.8.1. punktas papildomas taip:**   Elektroniniu laišku siunčiami oficialūs pranešimai turi turėti tokią preambulę:  **OFICIALUS PRANEŠIMAS**  Projektas: „Kauno E 110 kV skirstyklos rekonstravimas“ — projektavimo ir statybos darbai Nr. PPRK18057  Sutartis: [data] Nr. [numeris]  Kam: [adresato vardas, pavardė]  [adresato elektroninio pašto adresas]   1. Rangovas sutinka, kad apsikeitimas Sutarties vykdymui reikalinga informacija / dokumentais, išskyrus atvejus, kai informacija / dokumentai suderinus su Užsakovu yra perduodami fiziškai, bus vykdomas naudojantis Microsoft SharePoint platforma ir įsipareigoja susikurti paskyrą Microsoft SharePoint platformoje pagal Užsakovo suteiktas instrukcijas. Visos techninio ir/ar darbo projekto parengimui reikalingos techninės dokumentacijos peržiūra (kopijavimas) ir įrenginių apžiūra gali būti atlikta Užsakovo nurodytoje vietoje iš anksto (mažiausiai prieš dvi darbo dienas) suderinus su Užsakovu datą ir laiką. 2. Rangovas įsipareigoja, kad jo siūlomos prekės, paslaugos ar darbai nekels grėsmės nacionaliniam saugumui, t. y.:   - nebus sutrikdytas ypatingos svarbos informacinių infrastruktūrų funkcionavimas;  - nebus sutrikdyta LITGRID AB, kaip nacionaliniam saugumui svarbios įmonės, veikla;  - nebus siekiama išgauti valstybės ir tarnybos paslaptį sudarančią ar kitą neviešą (LITGRID AB konfidencialią) informaciją.   1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Taip pat Rangovas privalo informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau. 2. Tais atvejais kuomet Rangovo ir/ar subrangovo specialistai veikia Užsakovo informacinių technologijų ir telekomunikacijų įrenginiuose, Rangovas privalo užtikrinti, kad būtų laikomasi 20 priedo „Minimalūs informacijos saugos reikalavimai paslaugų teikimui“ ir 21 priedo „Minimalūs informacijos saugos reikalavimai projektavimui ir diegimui“ reikalavimų. 3. **Bendrosios sąlygos papildomos 1.5 punktu:**   **1.5. RIZIKŲ VALDYMO PLANAS**  1.5.1. Sutarties sąlygas atitinkantį Rangovo rizikų valdymo planą (24 priedas) Rangovas turi parengti, suderinti su Užsakovu ir pateikti Užsakovui per 30 dienų nuo Sutarties sudarymo dienos (pavyzdinę rizikų valdymo plano formą Rangovui pateikia Užsakovas). Sutarties vykdymo metu atnaujintas Rangovo rizikų valdymo planas turi būti suderintas su Užsakovu ir Užsakovui pateikiamas iki kiekvieno mėnesio paskutinės darbo dienos. Užsakovo reikalavimu, Rangovas įsipareigoja per Užsakovo nustatytą terminą suderinti ir pateikti Rangovo atnaujintą rizikų valdymo planą ir dažniau.  1.5.2. Užsakovas įsipareigoja Rangovo pateiktą rizikų valdymo planą patvirtinti arba pateikti argumentuotas pastabas per 5 darbo dienas nuo Rangovo rizikų valdymo plano gavimo dienos. Tik Užsakovo patvirtintas rizikų valdymo planas yra laikomas suderintu ir atitinkančiu Sutartyje nustatytus reikalavimus. Užsakovas neturi teisės nepagrįstai atsisakyti suderinti Rangovo rizikų valdymo plano.  1.5.3. Rangovas, nustatytu laiku nesuderinęs ir nepateikęs Užsakovui Sutartyje nustatytus reikalavimus atitinkančio Rangovo rizikų valdymo plano, privalo Užsakovui sumokėti 1 000 eurų baudą už vėlavimą pateikti pradinį Rangovo rizikų valdymo planą ir mokėti Užsakovui 100 eurų delspinigius už kiekvieną pavėluotą dieną, kai vėluojama pateikti atnaujintą Rangovo rizikų valdymo planą. Kas penkias vėlavimo dienas Užsakovas turi teisę skaičiuojamų delspinigių sumą padidinti tris kartus. Padidinta delspinigių suma pradedama taikyti ne anksčiau kaip po trijų dienų nuo raštiško Užsakovo įspėjimo pateikimo Rangovui dienos. Bendra netesybų, mokamų pagal šį punktą, suma negali būti didesnė kaip 10 000 eurų.  35. Vadovaujantis Užsakovo Šalies Nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, Užsakovas inicijuoja Rangovo ir Subtiekėjų šioje pastraipoje nurodytų darbuotojų patikros procedūrą, kuri turi būti atlikta iki Statybvietės perdavimo. Vykdant šią procedūrą, Rangovas įsipareigoja per 14 dienų nuo Užsakovo rašto ir Sutarties 25 priede nurodyto Pareigų sąrašo, kuriame nurodytos tikrinamų darbuotojų funkcijos/pavestas darbas, gavimo pateikti Užsakovui visus duomenis, dokumentus ir sutikimus, patvirtinančius Rangovo ir subrangovų darbuotojų, kuriems dėl jiems priskirtų funkcijų ar pavesto darbo būtų suteikta teisė be palydos patekti prie Užsakovo valdomų nacionaliniam saugumui užtikrinti svarbių įrenginių ar turto, įskaitant Rangovo vadovų sąraše nurodytus vadovus (Sutarties 11 priedas), atitiktį Nacionaliniam saugumui užtikrinti svarbių objektų apsaugos įstatymo reikalavimams pagrindžiančius dokumentus, t. y. dokumentus, patvirtinančius, kad:  (a) asmuo nėra pripažintas neveiksniu ar ribotai veiksniu bet kurioje srityje arba jam nėra taikomos priverčiamosios medicinos priemonės;  (b) asmuo per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos;  (c) atitinkamas asmuo sutinka būti tikrinamas Nacionaliniam saugumui užtikrinti svarbių objektų apsaugos įstatymo nustatyta tvarka ir apimtimi.  35 punkto (a) - (c) papunkčiuose nurodytus dokumentus Užsakovui pristato pats asmuo, apie kurį teikiama informacija, užklijuotame voke, ant kurio užrašytas Objektas, Rangovo pavadinimas ir asmens vardas bei pavardė, tiesiogiai adresu: LITGRID AB, Viršuliškių skg. 99B, Vilnius. Dokumentus Rangovas gali pateikti ir kitais punkte nurodytais būdais , tačiau jis prisiima visišką atsakomybę už tokio pateikimo visišką atitikimą asmens duomenų apsaugos reikalavimams.  Jeigu Rangovo ir (ar) Subrangovo atstovas, kurio patikra vykdoma vadovaujantis Nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, negali pateikti 35 punkto (a) - (c) papunkčiuose nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, šie dokumentai gali būti pakeisti:  - priesaikos deklaracija; arba  - oficialia deklaracija, jeigu toje šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Rangovo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės arba prekybos organizacijos.  Šiame punkte nustatytas patikrai atlikti reikalingų dokumentų pateikimo terminas gali būti pratęstas Šalių susitarimu. |

**SUTARTIES DOKUMENTAI IR PRIEDAI:**

Vykdydamos šią Sutartį, Šalys vadovausis toliau nurodytais dokumentais, kurie yra suprantami ir aiškinami kaip neatskiriama Sutarties dalis:

1. 2020 metų gruodžio 9 d. Projektavimo užduotis „Kauno E 110 kV skirstyklos rekonstravimas“, 47 lapai,
2. Projektavimo ir statybos darbų etapai, 1 lapas;
3. Darbų žiniaraštis, teikiamas su pasiūlymu 1 lapas;
4. Darbų žiniaraščio ir darbų aktavimo grafiko, rengiamo po techninio projekto, forma;
5. Pagrindinės įrangos atitikties Techninio projekto techninėms specifikacijoms pagrindimo tvarka, 7 lapai;
6. Užsakovui priimtinų bankų ir draudimo bendrovių sąrašai;
7. LITGRID AB projektavimo ir statybos darbų pirkimo sutarties bendrosios sąlygos PSDPS:2020, 29 lapai;
8. Projektuotojo civilinės atsakomybės privalomojo draudimo liudijimo (poliso) patvirtinta kopija;
9. Sutarties įvykdymo užtikrinimas – Banko garantija;
10. Rangovo pasitelkiamų subrangovų sąrašas;
11. Vadovų (vadovaujančių specialistų, pirkimo sutarčiai vykdyti) sąrašas;
12. Turto grupių ir turto vienetų klasifikatorius ir pažyma apie atliktų darbų vertę;
13. Rangovų saugaus darbo organizavimo ir vykdymo LITGRID AB objektuose tvarkos aprašas, 27 lapai;
14. Darbų organizavimo ir vykdymo tvarkos aprašas, 18 lapų;
15. Perdavimo tinklo įrenginių eksploatavimo reglamentas, 253 lapai;
16. Pirkimo sąlygos, pirkimo sąlygų paaiškinimai ir patikslinimai;
17. Rangovo pasiūlymas, pasiūlymo paaiškinimai ir patikslinimai;
18. Mėnesinė rangos darbų ataskaitos forma, 5 lapai;
19. Darbų grafiko dalis (Tipinė grafiko dalis Rangos etapas), 2 lapai;
20. Minimalūs informacijos saugos reikalavimai paslaugų teikimui, 12 lapų;
21. Minimalūs informacijos saugos reikalavimai projektavimui ir diegimui, 10 lapų;
22. Trišalės sutarties dėl tiesioginio atsiskaitymo su subrangovu projektas; 4 lapai;
23. Apmokėjimas už inžinerinių tyrinėjimų ir Techninio projekto parengimo Darbus, 1 lapas;
24. Rizikų plano forma, 1 lapas;
25. Pareigų sąrašas, 1 lapas.

Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau.

**Tai patvirtindamos,** Šalys šio dokumento pradžioje nurodytą dieną pasirašė ir patvirtino šią Sutartį dviem originaliais egzemplioriais po vieną kiekvienai Šaliai.

|  |  |  |  |
| --- | --- | --- | --- |
| **Užsakovo vardu:** |  | **Rangovo vardu:** |  |
| (parašas)  [pareigos, vardas, pavardė]: |  | (parašas)  A.V. |  |
| (parašas)  A.V. |  |  |  |

\_\_\_\_\_\_\_\_\_\_\_\_\_\_\_\_\_\_\_\_